Diari Oficial de la Generalitat Valenciana


Sumari del DOGV 9898, del 22-07-2024 (2024/7297)

RESOLUCIÓ de 17 de juliol de 2024, de la Direcció General de Justícia i Autogovern, per la qual s'atorguen destins als funcionaris i funcionàries del cos de mèdics forenses que van superar les proves selectives convocades per l'Orde JUS/1287/2019, de 22 de desembre, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7297

CVE
:   XIUP-M-0568-0586

Data del document
:   17-07-2024

Organisme emissor
:   Conselleria de Justícia i Interior

Tipus de document
:   Resolució

De conformitat amb el que establixen els articles 28 i 29 del Reglament d’ingrés, provisió de llocs de treball i promoció professional del personal funcionari al servici de l’Administració de justícia, aprovat pel Reial decret 1451/2005, de 7 de desembre, esta Direcció General de Justícia i Autogovern

RESOL

Adjudicar destinacions en els òrgans que s’indiquen en l’annex als/a les integrants del cos de metges forenses nomenats funcionaris/àries de carrera per orde de 17 de juliol de 2024, tenint en compte el següent:

*Primer*

Els/les funcionaris/àries del cos de metges forenses als/a les quals s’atorga destinació en esta resolució hauran de prendre possessió del seu càrrec davant del responsable de l’institut de medicina legal de destinació en el termini de vint dies hàbils comptats des de l’endemà de la publicació d’esta resolució en el *Boletín Oficial del Estado*, d’acord amb el que establix l’article 29 del reglament esmentat, i l’article 30 de la Llei 39/2015, d’1 d’octubre, del procediment administratiu comú de les administracions públiques.

*Segon*

Els/les funcionaris/àries interins/ines que actualment ocupen places que han sigut adjudicades als aspirants aprovats cessaran el mateix dia en què es produïsca la presa de possessió del titular.

*Tercer*

En compliment de la legislació sobre incompatibilitats del personal al servici de l’Administració pública (Llei 53/1984, de 26 de desembre, d’incompatibilitats del personal al servici de les administracions públiques), aplicable al personal al servici de l’Administració de justícia en virtut de l’article 498 de la Llei orgànica 6/1985, d’1 de juliol, del poder judicial, els participants que ja tinguen la condició de funcionaris/àries de carrera hauran de manifestar la seua opció en l’acta de presa de possessió.

*Quart*

Els/les funcionaris/àries del cos de metges forenses, als/a les quals s’atorga destinació en virtut d’esta resolució, a pesar d’haver sigut destinats/ades amb caràcter forçós per l’orde de qualificació segons les seues preferències, no podran participar en concurs de trasllats fins que transcórreguen dos anys des de la data d’esta resolució. Per al còmput dels dos anys, caldrà ajustar-se al que establix el paràgraf segon de l’article 529.3 de la Llei orgànica del poder judicial.

*Quint*

Les places no adjudicades als aspirants de nou ingrés en el cos de metges forenses mantenen la seua condició de desertes.

Contra la present resolució, es podrà interposar un recurs potestatiu de reposició davant de la Direcció General de Justícia i Autogovern, en el termini d’un mes, segons el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o un recurs contenciós administratiu davant dels jutjats contenciosos administratius de la ciutat de València, en el termini de dos mesos, segons el que disposa la Llei 29/98, de 13 de juliol, reguladora de la jurisdicció contenciosa administrativa; a comptar de l’endemà de publicar-se en el *Boletín Oficial del Estado*.

  

València, 17 de juliol de 2024

María José Adalid Hinarejos

Directora general de Justícia i Autogovern

Esta disposició conté annexos. Consulteu-ne la versió en PDF.